ส่วนที่ 1

ข้อมูลสรุป (Executive Summary)

บริษัท อินเตอร์ลิ้งค์ คอมมิวนิเคชั่น จำกัด (มหาชน) (เดิมชื่อบริษัท อินเตอร์ลิ้งค์ คอมมิวนิเคชั่น
(ประเทศไทย) จำกัด) จดทะเบียนจัดตั้งบริษัทเมื่อวันที่ 9 มีนาคม 2538 ด้วยทุนจดทะเบียน 10
ล้านบาท โดยรับโอนธุรกิจแผนก Network Cabling System ทั้งหมดจากบริษัท
อินเตอร์เนชั่นแนล ( 1987 ) จำกัด เมื่อเดือนมีนาคม 2538
เพื่อมุ่งเน้นธุรกิจสายสัญญาณคอมพิวเตอร์ และสามารถรุกตลาดที่มีอัตราการเจริญเติบโตด้าน IT
ที่สูงได้อย่างรวดเร็ว โดยนับเป็นบริษัทแรกที่นำเทคโนโลยีด้านสายสัญญาณชนิด UTP (Unshield
Twisted Pair ) มาเผยแพร่จนปัจจุบันเป็นที่แพร่หลายกันโดยทั่วไป
ต่อมาเมื่อตลาดระบบข่ายสายสัญญาณคอมพิวเตอร์และการสื่อสารมีขนาดเพิ่มมากขึ้น
ทำให้บริษัทเพิ่มประเภทและยี่ห้อสินค้าที่ขายเพื่อครอบคลุมธุรกิจข่ายสายสัญญาณอย่างครบวงจร
อีกทั้งยังได้ริเริ่มและพัฒนาออกแบบตู้ใส่อุปกรณ์คอมพิวเตอร์และสื่อสารโทรคมนาคม ( Rack
Cabinet ) เพื่อจำหน่ายในประเทศและส่งออกจำหน่ายยังต่างประเทศ
ภายใต้ลิขสิทธิ์ของบริษัทในชื่อ 19” GERMANY EXPORT RACK”
อีกทั้งยังเป็นผู้บุกเบิกและนำเสนอผลิตภัณฑ์ที่เป็นนวัตกรรมใหม่ เพื่อเพิ่มมูลค่าการตลาด ได้แก่
ระบบสายและอุปกรณ์โทรศัพท์ที่จัดการได้, สายสัญญาณสำหรับทีวีวงจรปิด และระบบทีวีรวม,
ระบบสายสัญญาณที่รองรับเทคโนโลยี VoIP (Convergence Cabling)
โดยปัจจุบันบริษัทมีลูกค้าอยู่ทั่วประเทศ ทั้งบริษัทผู้ค้าคอมพิวเตอร์ ผู้รับเหมาติดตั้ง บริษัทเอกชน
ธนาคาร หน่วยงานรัฐบาล รวมแล้วกว่า 5,000 ราย

บริษัทฯแปรสภาพเป็นบริษัทมหาชนเมื่อวันที่ 18 มีนาคม 2547 และเพิ่มทุนจดทะเบียนเป็น 80
ล้านบาท และมุ่งเน้นในธุรกิจข่ายสายสัญญาณคอมพิวเตอร์และสื่อสารโทรคมนาคม
สินค้าที่บริษัทเป็นผู้แทนจำหน่าย ได้แก่ สินค้ายี่ห้อ LINK , AMP, INTERLINK และ 19 “
GERMANY EXPORT RACK โดยเน้นการขายส่งให้แก่ลูกค้าเพื่อนำไปจำหน่ายต่อ
หรือติดตั้งให้แก่ลูกค้าทั่วไป รวมทั้งยังมีการรับออกแบบ
และติดตั้งวางระบบเครือข่ายและข่ายสายสัญญาณคอมพิวเตอร์และสื่อสาร ให้แก่โครงการขนาดใหญ่
โดยใช้ยุทธศาสตร์ “รุกต่อเนื่อง เพื่อการเติบโตอย่างยั่งยืน”
และเพื่อตอบสนองและรองรับการเติบโตของอุตสาหกรรมเทคโนโลยีสารสนเทศและการสื่อสารของรัฐบาลไทย
จึงได้แบ่งโครงสร้างธุรกิจออกเป็น 2 ธุรกิจ และเปิดบริษัทลูกเพื่อสามารถโฟกัสตลาดการสื่อสาร
ดังนี้

-   ธุรกิจจัดจำหน่ายสายสัญญาณคอมพิวเตอร์และสื่อสาร (Distribution)
    ซึ่งเป็นธุรกิจหลักของบริษัท โดยบริษัทเป็นตัวแทนจัดจำหน่าย(Distributor)
    และนำเข้า(Importer) สินค้าอุปกรณ์ข่ายสายสัญญาณคอมพิวเตอร์และสื่อสาร (Cabling)
    ยี่ห้อติดอันดับโลก ได้แก่ LINK และ AMP
    อีกทั้งยังมีความหลากหลายและครบวงจรของสินค้าสายสัญญาณ ได้แก่ ระบบสายสัญญาณ LAN,
    ระบบสายใยแก้ว (Fiber Optic), ระบบสายโทรศัพท์,
    ระบบสายสัญญาณโทรศัพท์และกล้องวงจรปิด และนำอุปกรณ์ที่เกี่ยวข้องกับสายสัญญาณทุกชนิด
    โดยปัจจุบันบริษัทมีส่วนแบ่งการตลาดในประเทศไทยมากที่สุด

-   ธุรกิจวิศวกรรมวางระบบเครือข่ายและสายใยแก้ว (Engineering)
    เป็นธุรกิจรับเหมาออกแบบและติดตั้งระบบข่ายสายสัญญาณ (Cabling System)
    ระบบเครือข่าย (Networking System) และงานโครงการประมูลต่างๆ
    ดังจะเห็นได้จากการได้รับการว่าจ้างจากโครงการขนาดใหญ่ ทั้งภาครัฐและเอกชน เช่น
    สนามบินสุวรรณภูมิ การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค
    การไฟฟ้านครหลวง บริษัท ทีโอที จำกัด (มหาชน) บริษัท ยูไนเต็ด คอมมมูนิเคชั่น จำกัด
    (มหาชน) บริษัท การบินไทย จำกัด (มหาชน) ธนาคารกรุงไทย ธนาคารกสิกรไทย
    ธนาคารนครหลวงไทย โรงพยาบาลบำรุงราษฎร์ ฯลฯ

บริษัท อินเตอร์ลิ้งค์ เทเลคอม จำกัด จดทะเบียนบริษัทจำกัด เมื่อวันที่ 3 มกราคม 2550
ด้วยทุนจดทะเบียน 30 ล้านบาท โดยบริษัทฯ ถือหุ้น 99.99%
มุ่งเน้นเพื่อวางรากฐานในการรุกธุรกิจสื่อสารและโทรคมนาคม
และยังช่วยสนับสนุนบริษัทแม่ในกรณีที่มีข้อจำกัดในการประมูลโครงการขนาดใหญ่ที่จำเป็นต้องมีทุนจดทะเบียนที่มากกว่าทุนจดทะเบียนของบริษัทแม่
โดยจะประมูลร่วมกันในลักษณะ Consortium หรือ Joint Venture อีกด้วย

บริษัทฯมิได้หยุดนิ่งในการพัฒนาองค์กรเพื่อรักษาความเป็นอันดับหนึ่งในธุรกิจสายสัญญาณและสื่อสารโทรคมนาคมเท่านั้น
บริษัทยังเป็นผู้จำหน่ายและวางระบบสาย Fiber Optic ที่ใหญ่ที่สุดในประเทศไทยอีกด้วย
นอกจากนั้นบริษัทยังได้รับการรับรองระบบบริหารคุณภาพ มอก./ISO 9001 ในปี 2546
และจากการดำเนินธุรกิจอย่างมีคุณธรรมและจรรยาบรรณกับลูกค้าด้วยดีเสมอมา
ทำให้บริษัทได้รับรางวัลดีเด่นด้านจรรยาบรรณ จากหอการค้าไทย
และสภาหอการค้าแห่งประเทศไทย ประจำปี 2546
และจากความมุ่งมั่นในการดำเนินธุรกิจทำให้บริษัทฯมีศักยภาพการเติบโตสูงดีเด่น จึงได้รับรางวัล
SET Award “mai Growth STAR” 2 ปีซ้อน ได้แก่ ปี 2547 และปี 2548
ซึ่งบ่งบอกถึงการเติบโตและความก้าวหน้าของบริษัทฯ
รวมถึงการปฏิบัติตามข้อกำหนดเรื่องการเปิดเผยข้อมูลของตลาดหลักทรัพย์และสภาพคล่องอีกด้วย

ปัจจุบัน หุ้นของบริษัทฯได้มีการซื้อขายอยู่ในตลาดหลักทรัพย์แห่งประเทศไทย โดยใช้ชื่อย่อ ILINK